СПОРАЗУМЕНИЕ

**за**

**реда и условията за отразяване в програмите на Българското национално радио на предизборната кампания за изборите за народни представители на 26 март 2017 г.**

Днес, 20.02.2017 г. в гр. София, между:

**БЪЛГАРСКОТО НАЦИОНАЛНО РАДИО**, представлявано от Александър Велев – Генерален директор, от една страна и

**ПРЕДСТАВИТЕЛИ** на партиите, коалициите и инициативните комитети, регистрирали кандидати за участие в изборите за народни представители за Народно събрание на Република България на 26.03.2017 г. от друга страна

на основание чл. 189, ал. 4 от Изборния кодекс,

**СЕ ПОДПИСА НАСТОЯЩОТО СПОРАЗУМЕНИЕ:**

**I. ОБЩИ РАЗПОРЕДБИ**

1.1. Отразяването на предизборната кампания по Българското национално радио ще се осъществява в съответствие с изискванията на Изборния кодекс и Решенията на ЦИК, както и всички действащи нормативни актове, относими към провеждането на избори за народни представители за Народно събрание на Република България.

1.2. Формите на предизборната кампания в програмите на БНР и цените, по които се заплаща всяка предизборна форма, са определени с Постановление № 32 от 09.02.2017 г. на Министерския съвет на Република България.

1.3. Българското национално радио ще отразява обективно и справедливо проявите на кандидатите, регистрирани от партиите, коалициите и инициативните комитети, при зачитане на тяхната равнопоставеност и значимост, правата и доброто име на всеки кандидат, въз основа на правила, приети от ЦИК.

1.4. Не се допуска използването в готовите за излъчване клипове в рамките на предизборната кампания на елементи от търговска реклама, както и участието на кандидати и представители на партии и коалиции и независими кандидати в излъчваните търговски реклами.

1.5. Не се допуска излъчването на предизборни прояви на партии, коалиции и инициативни комитети, както и участия в прояви, независимо от техния характер, които могат да се интерпретират като прояви и елементи на предизборна дейност на партиите, коалициите и инициативните комитети, извън времето, определено за предизборната кампания.

1.6. Забранява се в търговска реклама да се отправят политически внушения в полза или вреда на една или друга партия, коалиция или инициативен комитет или кандидат.

1.7. БНР се задължава, при излъчване на различните форми на отразяване на предизборната кампания, да отразява обективно и справедливо проявите на партиите, коалициите и инициативните комитети, регистрирани за участие в изборите и издигнатите от тях кандидати, при зачитане на тяхната равнопоставеност и значимост, като се съобразява с правилата, приети с Решение № 4239-НС/07.02.2017 г. на Централната избирателна комисия.

1.8. БНР няма право да излъчва анонимни материали, свързани с предизборната кампания.

1.9. БНР няма да носи отговорност за съдържанието на предоставените от партии, коалиции и инициативни комитети предизборни форми. В случай, че на БНР бъде наложена санкция поради съдържанието на предизборен клип, хроника или друга форма, предоставена от партия, коалиция или инициативен комитет, същите се задължават да заплатят на БНР обезщетение в размер на наложената санкция.

1.10. В случай, че установи, че съдържанието на предоставен от партия, коалиция или инициативен комитет звуков материал във връзка с предизборната кампания, нарушава закона или общоприетите морални норми, БНР незабавно уведомява предоставилата материала партия, коалиция или инициативен комитет за това обстоятелство. В тези случаи БНР има право да не излъчи материала, докато съдържанието му не бъде коригирано в съответствие с изискванията на закона и общоприетите морални норми.

1.11. Безплатно от БНР ще бъдат излъчвани встъпителните и заключителните клипове по т. 2.2 и 2.3. и диспутите по т. 3.5. и т. 3.7.

1.12. БНР има право да не излъчи платена форма на предизборна кампания съгласно това споразумение, ако заявилият излъчването не е заплатил дължимото възнаграждение съгласно споразумението и Постановление № 32 от 09.02.2017 г. на Министерския съвет, или ако предоставеният материал не отговаря на техническите изисквания, посочени в същото.

1.13. Материалите за излъчване или публикуване на сайта на БНР съгласно настоящото споразумение се предоставят на БНР от упълномощени представители на партиите, коалициите и инициативните комитети и се приемат по електронна поща, по факс или срещу подпис на приносителя.

# IІ. ВСТЪПИТЕЛНИ И ЗАКЛЮЧИТЕЛНИ КЛИПОВЕ

2.1. Предизборната кампания в програмите на БНР се открива и закрива с клипове на партиите, коалициите и инициативните комитети с продължителност до 40 (четиридесет) секунди, които се излъчват безплатно.

2.2. Встъпителните клипове ще се излъчат по програма „Хоризонт“ на БНР, с поредност съгласно изтегления в ЦИК на основание чл. 192, ал. 1 от Изборния кодекс жребий. Встъпителните обръщения ще бъдат излъчени на 24 февруари 2017 г. след емисията новини в 10.00 часа.

2.3.Заключителните клипове ще се излъчват по програма „Хоризонт” на БНР, съгласно изтегления в ЦИК на основание чл. 192, ал. 1 от Изборния кодекс жребий, на 24 март 2017 г. след емисията новини в 19.00 ч.

2.4.Съдържанието на встъпителните и заключителните клипове трябва да съответства на изискванията на Конституцията и законите в Република България. БНР няма да носи отговорност, включително и по Закона за радиото и телевизията, в случай, че предоставените за излъчване материали излизат извън законовите ограничения, добрия тон и/или правилата на морала.

2.5. Политическите партии, коалициите и инициативните комитети предоставят за излъчване встъпителните и заключителните клипове в следните срокове:

2.5.1. встъпителни клипове – до 17.30 часа на 22 февруари 2017 г.;

2.5.2. заключителни клипове – до 17.30 часа на 22 март 2017 г.

2.6. Записите трябва да бъдат предоставени във формат WAV 16bit 44.1 kHz. В случай, че предоставен запис надвишава определеното от закона време – **40 (четиридесет) секунди**, той се прекъсва с изтичането на 40-тата секунда.

**ІІI. ДИСПУТИ**

3.1. Безплатните диспути съгласно чл. 195, ал. 1 от Изборния кодекс, с обща продължителност от 470 (четиристотин и седемдесет) минути, ще се излъчват на живо по програма „Хоризонт“.

3.2. В диспутите могат да участват представители на партиите, коалициите и инициативните комитети или техните регистрирани кандидати. В един диспут може да участва само по един представител на партиите, коалициите, инициативните комитети или техен кандидат

3.3. Времето на участниците в безплатните диспути се разпределя поравно, а в платените – според заявката на съответната партия, коалиция или инициативен комитет.

3.4. Партиите, коалициите и инициативните комитети, регистрирани за участие в изборите, заявяват участието на своите представители или кандидати в съответния диспут в срок най-късно до 48 часа преди началото на диспута**.**

3.5. Безплатните диспути по програма „Хоризонт” ще се излъчват както следва:

3.5.1. На 01.03.2017 г. от 9:05 до 10:00 ч. с тема: **„Законодателна дейност, съдебна реформа, борба с корупцията“**, – водещ Силвия Великова;

3.5.2. На 06.03.2017 г. от 14:05 до 15:00 ч. с тема: **„Социална политика, здравеопазване, образование“**, – водещ Даниела Якова;

3.5.3. На 09.03.2017 г. от 16:05 до 17:25 ч. с тема: **„Икономика, енергетика, инфраструктура, данъчна политика“**, – водещ Диана Янкулова;

3.5.4. На 10.03.2017 г. от 14:05 до 15:00 ч. с тема: **„Визия за България – Външна политика, членство в ЕС и НАТО, национална сигурност и национални приоритети“**, – водещ Лъчезар Цветков – за представители на партии и коалиции, които не са получили над 0,5% от подадените гласове на последните избори за народни представители и не са били парламентарно представени в 43-тото НС и инициативни комитети;

3.5.5. На 17.03.2017 г. от 14:05 до 15:00 ч. с тема: **„Визия за България - Законодателна дейност, съдебна реформа, борба с корупцията, икономика, енергетика, социална политика, гражданско общество“**, – водещ Снежана Иванова – за представители на партии и коалиции, които не са получили над 0,5% от подадените гласове на последните избори за народни представители и не са били парламентарно представени в 43-тото НС и инициативни комитети;

3.5.4. На 18.03.2017 г. от 10:00 до 11:00 ч. с тема: **„Визия за България – Външна политика, членство в ЕС и Нато, национална сигурност и национални приоритети“**, – водещ Георги Марков – за представители на партии и коалиции, които са били парламентарно представени в 43-тото НС или са получили над 0,5% от подадените гласове на последните избори за народни представители;

3.5.5. На 19.03.2017 г. от 11:00 до 12:00 ч. с тема: **„Визия за България - Законодателна дейност, съдебна реформа, борба с корупцията, икономика, енергетика, социална политика, гражданско общество“**, – водещ Таня Величкова – за представители на партии и коалиции, които са били парламентарно представени в 43-тото НС или са получили над 0,5% от подадените гласове на последните избори за народни представители;

3.5.8. На 22.03.2017 г. от 10:05 до 11:00 ч. с тема: **„Международна политика, политика към българите в чужбина, култура и медии“**, – водещ Ирина Недева;

3.6. При заявено участие за даден диспут от страна на повече от 7 партии, коалиции или инициативни комитети, редът за участие се определя по следния начин:

3.6.1. При заявено участие от страна на 8 до 14 партии, коалиции или инициативни комитети, диспутът се разделя на две равни по време части с равен брой участници;

3.6.2. При заявено участие от страна на 15 до 21 партии, коалиции или инициативни комитети, диспутът се разделя на три равни по време части с равен брой участници;

3.6.3. При заявено участие от страна на 22 или повече партии, коалиции или инициативни комитети, диспутът се разделя на четири равни по време части с равен брой участници;

3.6.4. Разпределението на участниците в частите на диспута се определя съгласно жребия, проведен от ЦИК, съответно РИК.

3.6.5. когато участниците не могат да се разпределят поравно в частите на диспута, в последната част от диспута ще има един участник повече, като времетраенето на частите на диспута се съобразява, така че всички участници в даден диспут да имат равно време.

3.7. Безплатните диспути в регионалните програми на БНР ще се проведат както следва:

3.7.1. по програма **„Радио София“** – на 01.03.2017 г. от 11:00 до 12:00 ч. с тема: **„Разликата в политиката на големите и малките партии, има ли необходимост на смяна на модела, банкова стабилност“** – водещ Добринка Добрева;

3.7.2. по програма **„Радио София“** – на 24.03.2017 г. от 11:00 до 12:00 ч. с тема: **„Реформи в здравеопазването и образованието, енергийна сигурност“** – водещ Лилия Герчева;

3.7.3. по програма **„Радио Благоевград“** на 02.03.2017 г. от 11:00 до 12:00ч. с тема: „**Визия за развитието на България през следващите четири години**“– водещ Райна Ванчева – за парламентарно представени в 43-тото НС или излъчили евродепутати партии и коалиции;

3.7.4. по програма **„Радио Благоевград“** на 02.03.2017 г. от 13:00 до 14:00ч. с тема: „**Визия за развитието на България през следващите четири години**“– водещ Агнес Манова – за партии, коалиции и инициативни комитети, които не са парламентарно представени в 43-тото НС и нямат излъчени евродепутати;

3.7.5. по програма **„Радио Пловдив“** – на 28.02.2017 г. от 10:00 до 11:00 ч. с тема: **„България по пътя на успеха“** – водещ Елена Крушкова;

3.7.6. по програма **„Радио Варна“** – на 06.02.2017 г. от 10:00 до 12:00 ч. с тема: **„Представяне на платформи и кандидати, акценти в предизборната кампания“** – водещ Георги Бекяров.

3.7.7. по програма **„Радио Варна“** – на 19.03.2017 г. от 10:00 до 12:00 ч. с тема: **„Обобщение на предизборната кампания, споделени проблеми и очаквания за взаимодействие на местна и централна власт“** – водещ Валери Великов.

3.7.8. по програма **„Радио Бургас“** на 09.03.2017 г. от 14:00 до 15:00 ч., тема: **„Приоритети на работата на народните представители от Бургаска област. Инфраструктура, туризъм, икономическо развитие на региона“**, водещ – Мариян Иванов;

3.7.9. по програма **„Радио Кърджали“** – на 28.02.2017 г. от 10:10 до 11:20 ч. с тема: **„Социално и икономическо развитие на Източните Родопи и страната. Необходимост от реформи. Виждания на политическите партии и кандидатите за народни представители за развитието на района“** – водещ Стефан Самуилов – за парламентарно представени в 43-тото НС партии и коалиции;

3.7.10. по програма **„Радио Кърджали“** – на 01.03.2017 г. от 10:10 до 11:20 ч. с тема: **„Социално и икономическо развитие на Източните Родопи и страната. Необходимост от реформи. Виждания на политическите партии и кандидатите за народни представители за развитието на района“** – водещ Станислава Георгиева – за партии и коалиции и инициативни комитети, които не са парламентарно представени в 43-тото НС;

3.7.11. по програма **„Радио Стара Загора“** – на 24.03.2017 г. от 10:05 до 11:00 ч. с тема: **„Управленски приоритети. Предизвикателствата пред България – сега и в следващите години“** – водещ Силвана Налбантова;

3.7.12. по програма **„Радио Видин“** – на 28.02.2017 г. от 9:15 до 10:30 ч. с тема: **„Визия за развитието на Северозападна България през следващите 4 години – демография, инвестиции, подобряване на бизнес средата, развитие на малкия и средния бизнес. Перспективи за развитие на туризма, земеделието, екологията и качеството на живот“** – водещ Лилия Димитрова;

3.7.13. по програма **„Радио Шумен“** – на 01.03.2017 г. от 13.00 до 14.00ч. с тема: **„Идеи за развитието на България – промени в законодателството, необходими реформи“** – водещ Милен Маринов;

3.8. Редът за участие в диспутите по регионалните програми на БНР се определя съгласно жребия, проведен от РИК, на основание Решение № 4300 от 13.02.2017 г. на ЦИК.

3.9. **Платените** радиодиспути по програма „Хоризонт“ ще се излъчват както следва:

3.9.1. На 02.03.2017 г. от 09:05 до 10:00 ч. с тема: **„Законодателна дейност, съдебна реформа, борба с корупцията“**, – водещ Веселина Миланова;

3.9.2. На 11.03.2017 г. от 11:00 до 12:00 ч. с тема: **„Външна политика, членство в ЕС и Нато, национална сигурност и национални приоритети“** – водещ Ангел Григоров;

3.9.3. На 12.03.2017 г. от 11:05 до 12:00 ч. с тема: **„Икономика, енергетика, инфраструктура, данъчна политика“** – водещ Диана Янкулова;

3.9.4. На 15.03.2017 г. от 16.05 до 17:00 ч. с тема: **„Социална политика, здравеопазване, образование“** – водещ Людмила Железова.

3.10. **Платените** радиодиспути по програма „Христо Ботев“ ще се излъчват както следва:

3.10.1. На 02.03.2017 г. от 10:00 до 11:00 ч. с тема: **„Икономика“**, – водещ Мария Костова;

3.10.2. На 09.03.2017 г. от 10:00 до 11:00 ч. с тема: **„Образование“** – водещ Росица Панайотова;

3.10.3. На 16.03.2017 г. от 10:00 до 11:00 ч. с тема: **„Култура“** – водещ Валентина Михайлова;

3.10.4. На 23.03.2017 г. от 10:00 до 11:00 ч. с тема: **„Регионална политика“** – водещ Светлана Милчева.

3.11. **Платените** радиодиспути в регионалните програми на БНР ще се излъчват както следва:

3.11.1. по програма **„Радио Благоевград“** на 10.03.2017 г. от 11:00 до 12:00ч. с тема: **„Икономически програми, усвояване на средства от европейските фондове. Антикорупционни мерки“** – водещ Росинка Проданова – за парламентарно представени в 43-тото НС или излъчили евродепутати партии и коалиции;

3.11.2. по програма **„Радио Благоевград“** на 10.03.2017 г. от 13:00 до 14:00ч. с тема: **„Икономически програми, усвояване на средства от европейските фондове. Антикорупционни мерки“** – водещ Иван Лазов – за партии, коалиции и инициативни комитети, които не са парламентарно представени в 43-тото НС и нямат излъчени евродепутати;

3.11.3. по програма **„Радио Благоевград“** на 15.03.2017 г. от 11:00 до 12:00ч. с тема: „**Социална политика, подобряване благосъстоянието и сигурността на гражданите**“– водещ Лалка Радкова – за парламентарно представени в 43-тото НС или излъчили евродепутати партии и коалиции;

3.11.4. по програма **„Радио Благоевград“** на 15.03.2017 г. от 13:00 до 14:00ч. с тема: „**Социална политика, подобряване благосъстоянието и сигурността на гражданите**“– водещ Светла Бурова – за партии, коалиции и инициативни комитети, които не са парламентарно представени в 43-тото НС и нямат излъчени евродепутати;

3.11.5. по програма **„Радио Благоевград“** на 17.03.2017 г. от 11:00 до 12:00ч. с тема: „**Култура, образование, здравеопазване. Грижа за младите**“– водещ Давид Калпачки – за парламентарно представени в 43-тото НС или излъчили евродепутати партии и коалиции;

3.11.6. по програма **„Радио Благоевград“** на 17.03.2017 г. от 13:00 до 14:00ч. с тема: „**Култура, образование, здравеопазване. Грижа за младите**“– водещ Елеонора Тахова – за партии, коалиции и инициативни комитети, които не са парламентарно представени в 43-тото НС и нямат излъчени евродепутати;

3.11.7. по програма **„Радио Благоевград“** на 22.03.2017 г. от 11:00 до 12:00ч. с тема: „**Перспективи за българското земеделие, екология и енергетика**“– водещ Елизабет Александрова – за парламентарно представени в 43-тото НС или излъчили евродепутати партии и коалиции;

3.11.8. по програма **„Радио Благоевград“** на 22.03.2017 г. от 13:00 до 14:00ч. с тема: „**Перспективи за българското земеделие, екология и енергетика**“– водещ Биляна Славчева – за партии, коалиции и инициативни комитети, които не са парламентарно представени в 43-тото НС и нямат излъчени евродепутати;

3.11.9. по програма **„Радио Пловдив“** на 02.03.2017 г. от 10:00 до 11:00 ч., тема: **„Икономика, енергетика, финанси, еврофондове ”,** водещ – Емил Костов;

3.11.10. по програма **„Радио Пловдив“** на 09.03.2017 г. от 10:00 до 11:00 ч., тема: **„Реформите в съдебната система и мерки срещу престъпността“**, водещ – Антония Попова;

3.11.11. по програма **„Радио Пловдив“** на 16.03.2017 г. от 10:00 до 11:00 ч., тема: **„Външна политика и национална сигурност“**, водещ – Михаил Миховски;

3.11.12. по програма **„Радио Пловдив“** на 23.03.2017 г. от 10:00 до 11:00 ч., тема: **„Социална България (здравеопазване, доходи, данъци, осигуряване, пенсионна система)“**, водещ –Антония Попова;

3.11.13. по програма **„Радио Варна“** – на 04.03.2017 г. от 10:00 до 12:00 ч. с тема: **„Енергийната /не/зависимост, стратегии и външна политика на България. Възход на национализма и популизма в Европа и САЩ, Брекзит и предизвикателствата пред България и ЕС“** – водещ Валери Великов;

3.11.14. по програма **„Радио Варна“** – на 05.03.2017 г. от 10:00 до 12:00 ч. с тема: **„Демографска и социална политика – видове реформи. Политика на доходите. Здравеопазване и образование - политически решения за регулиране несъвършенствата в здравната система, мерки за адекватни промени в образованието“** – водещ Георги Бекяров;

3.11.15. по програма **„Радио Варна“** – на 11.03.2017 г. от 10:00 до 12:00 ч. с тема: **„Съдебната реформа. Нова визия за развитие на съдебната власт и в контекста на последния мониторингов доклад на ЕК и предстоящия избор на нов ВСС“** – водещ Георги Бекяров;

3.11.16. по програма **„Радио Варна“** – на 12.03.2017 г. от 10:00 до 12:00 ч. с тема: **„Туризъм, екология и развитие на Черноморието“** – водещ Валери Великов;

3.11.17. по програма **„Радио Варна“** – на 18.03.2017 г. от 10:00 до 12:00 ч. с тема: **„Финансова, икономическа политика и използване на еврофондовете. Концесионни договори и обществени поръчки“** – водещ Георги Бекяров;

3.11.18. по програма **„Радио Бургас“** на 14.03.2017 г. от 14:00 до 15:00 ч., тема: **„Приоритети в сферата на образованието и здравеопазването“**, водещ – Стефка Бакърджиева;

3.11.19. по програма **„Радио Бургас“** на 16.03.2017 г. от 14:00 до 15:00 ч., тема: **„Как ще бъде решен проблема с демографския срив в Странджа и необходими ли са законодателни промени за справяне с бежанския проблем“**, водещ – Десислава Златева;

3.11.20. по програма **„Радио Кърджали“** на 07.03.2017 г. от 10:10 до 11:00 ч., тема: **„Съвременни измерения на патриотизма. Мястото и ролята на България в променящия се свят“**, водещ – Галина Авренлиева;

3.11.21. по програма **„Радио Кърджали“** на 14.03.2017 г. от 10:10 до 11:00 ч., тема: **„Демографски проблеми и обезлюдяване на района. Политики за преодоляване на негативните тенденции. Икономическо развитие, образование, здравеопазване“**, водещ – Галина Авренлиева;

3.11.22. по програма **„Радио Кърджали“** на 21.03.2017 г. от 10:10 до 11:00 ч., тема: **„Промяната на страната. Необходимост или популизъм. Реалистични ли са предизборните платформи на политическите сили, участващи в изборите на 44 –то Народно събрание“**, водещ – Галина Авренлиева;

3.11.23. по програма **„Радио Стара Загора“** на 07.03.2017 г. от 10:05 до 11:00 ч., тема: **„Приоритети в работата на Народното събрание. Социална политика, здравеопазване, земеделие“**, водещ – Ангелина Петкова;

3.11.24. по програма **„Радио Стара Загора“** на 09.03.2017 г. от 10:05 до 11:00 ч., тема: **„Приоритети в работата на Народното събрание. Енергетика, икономика, инвестиции“**, водещ – Светла Димитрова;

3.11.25. по програма **„Радио Стара Загора“** на 14.03.2017 г. от 10:05 до 11:00 ч., тема: **„Национална сигурност, външна политика, антикорупция“**, водещ – Зорница Семерджиева;

3.11.26. по програма **„Радио Стара Загора“** на 16.03.2017 г. от 10:05 до 11:00 ч., тема: **„Предизвикателствата пред Република България, управленски приоритети. Съдебна система“**, водещ – Иван Славов;

3.11.27. по програма **„Радио Стара Загора“** на 23.03.2017 г. от 10:05 до 11:00 ч., тема: **„Приоритети в работата на Народното събрание. Здравеопазване, образование, управленски приоритети“**, водещ – Десислава Крачолова;

3.11.28. по програма **„Радио Стара Загора“** на 15.03.2017 г. от 10:05 до 11:00 ч., тема: **„Емиграционна политика, борба с корупцията и битовата престъпност“**, водещ – Светлана Димитрова;

3.11.29. по програма **„Радио Стара Загора“** на 21.03.2017 г. от 10:05 до 11:00 ч., тема: **„Стимулиране на бизнеса, образователни реформи, които да адаптират обучението към пазара на труда“**, водещ – Нели Ангелова;

3.11.30. по програма **„Радио Видин“** – на 07.03.2017 г. от 9:15 до 10:30 ч. с тема: **„Темата сигурност – подобряване на благосъстоянието, сигурността и жизнената среда на хората от Северозападна България – какви са необходимите законодателни решения“** – водещ Лилия Димитрова;

3.11.31. по програма **„Радио Видин“** – на 14.03.2017 г. от 9:15 до 10:30 ч. с тема: **„Мерки за превръщането на Северозападна България в сигурно и привлекателно място за инвестиции и живот. Възможни решения и политики в областта на здравеопазването, образованието, осигуряването на заетост, социалната сфера, културата и сигурността“** – водещ Ани Цекова;

3.11.32. по програма **„Радио Видин“** – на 21.03.2017 г. от 9:15 до 10:30 ч. с тема: **„Социалната политика в Северозападна България – политики на доходите, реформи в сферите образование, култура, здравеопазване, осигуряване на заетост и сигурност“** – водещ Цветомир Цветанов;

3.11.33. по програма **„Радио Шумен“** – на 08.03.2017 г. от 13.00 до 14.00ч. с тема: **„Законодателството в областта на здравеопазването, социалните дейности и демографията“** – водещ Катерина Петрова;

3.11.34. по програма **„Радио Шумен“** – на 15.03.2017 г. от 13.00 до 14.00ч. с тема: **„Законодателство за стимулиране на бизнеса и образованието необходимо на пазара на труда“** – водещ Людмила Борисова;

3.11.35. по програма **„Радио Шумен“** – на 22.03.2017 г. от 13.00 до 14.00ч. с тема: **„Политика спрямо имигрантите, битовата престъпност и борбата с корупцията“** – водещ Невена Николова;

3.12. Участниците в диспутите се определят от партиите, коалициите и инициативните комитети. Техните имена се изпращат в БНР от представляващия съответната партия, коалиция или комитет, заедно със заявката за участие в съответния диспут. Времето за участие в диспута се разпределя поравно при безплатните диспути и съобразно заявката – при платените.

3.13. Заявките за участие в платените диспути се приемат по реда на тяхното подаване. След изчерпване на цялото предвидено време за даден платен диспут, последващи заявки за участие в същия не се приемат, като заявилите участие се уведомяват за това обстоятелство в срок от 12 часа след подаването на заявката.

3.14. Участниците в диспута трябва да бъдат в сградата на БНР най-малко 30 минути преди началото му. Те се легитимират с лична карта.

3.15. Заплащането на сумите, дължими за участие в платените диспути, се извършва авансово, преди началото на съответния радиодиспут.

3.16. Диспутите протичат под формата на отговори от страна на участниците на задавани от водещия въпроси. Водещият следи всеки от участниците да получи равна възможност за участие в диспута, като предоставя еднакво време за отговор на всеки участник. Редът за встъпителните и заключителните изявления в диспута се определя съгласно изтегления от ЦИК, съответно РИК жребий.

3.17. Участниците в диспута имат свобода за преценка на времето, необходимо им за отговор на отделните въпроси, като общото време за отговори на всеки участник се следи от водещия, който носи отговорност за спазване на принципа на равнопоставеност на всички участници в диспута.

3.18. Участниците в диспута се задължават да спазват дискусионната форма на диспутите и да не използват предоставеното време за едностранни изявления, освен в случаите на т. 3.19.

3.19. При заявяване на участие за конкретен диспут само от един участник, диспутът не се провежда, а на участника се предоставят до 10 минути, в които същият да направи изявление.

3.20. Всички диспути ще бъдат излъчвани на живо на страницата на БНР с адрес www.bnr.bg.

3.21. Съобразно технологичната възможност, определени диспути може да се излъчват на интернет страницата на БНР с картина от студиото, за което участниците в диспута се предупреждават предварително.

3.22. В случай, че даден водещ няма възможност да води даден диспут по причини, които не зависят от него или от БНР, диспутът ще се води от друг водещ, измежду изброените в това споразумение.

# ІV. ДИСКУСИИ

4.1. В рамките на предизборната кампания, в ефира на програма „Хоризонт“ на БНР ще бъдат провеждани платени дискусии.

4.2. Дискусиите протичат във формат въпроси и отговори – всеки представител на партия, коалиция или инициативен комитет ще отговаря на въпроси, поставени от експерти в различни области и репортери от други медии, като водещият на БНР ще изпълнява функцията на модератор на дискусията.

4.3. В рамките на предизборната кампания ще се излъчват следните дискусии:

4.3.1. На 07.03.2017 г. от 10:05 до 10:20 ч. с тема: „Визия за България“. Въпросите задават трима български граждани, живеещи в чужбина;

4.3.2. На 08.03.2017 г. от 09:05 до 09:20 ч. с тема: „Визия за България“. Въпросите задават трима чуждестранни журналисти, отразяващи България или политически репортери от български медии;

4.3.3. На 13.03.2017 г. от 10:05 до 10:20 ч. с тема: „Визия за България“. Въпросите задават трима карикатуристи или сатирици;

4.3.4. На 14.03.2017 г. от 09:05 до 09:20 ч. с тема: „Визия за България“. Въпросите задават трима представители на гражданското общество;

4.3.5. На 16.03.2017 г. от 10:05 до 10:20 ч. с тема: „Визия за България“. Въпросите задават трима представители на организации на хора с увреждания и на малцинствени общности;

4.3.6. На 20.03.2017 г. от 09:05 до 9:20 ч. с тема: „Визия за България“. Въпросите задават трима политически анализатори. Водещ – Силвия Великова;

4.4. Заявките за участие в дискусиите се приемат в сроковете и по реда, предвиден за платени диспути.

4.5. Водещите на дискусиите ще бъдат подбирани измежду водещите на сутрешните блокове на сутрешните предавания на програма „Хоризонт“, а именно: Татяна Величкова, Силвия Великова, Веселина Миланова, Валерия Николова, Ирина Недева, Савелина Савова.

# V. ПРЕДИЗБОРНИ ХРОНИКИ

5.1. БНР ще отразява предизборните прояви на партиите, коалициите и инициативните комитети чрез излъчване на материали с времетраене до 3 (три) минути в рубрика „Предизборна хроника“.

5.2. Предизборната хроника се излъчва в периода на предизборната кампания в следните часови пояси:

5.2.1. по програма **„Хоризонт”** – всеки ден от 06:35, 13:05, 17:05 и 20:10 ч.;

5.2.2. по програма **„Радио София“** – всеки делничен ден от 16:30 ч.;

5.2.3. по програма **„Радио Благоевград“** – всеки ден след емисиите новини в 8:00, 9:00, 13:00, 14:00, 17:00 и 20:00 часа;

5.2.4. по програма **„Радио Пловдив“** – всеки ден на всеки кръгъл час от 6.00 до 20.00 часа след емисиите новини;

5.2.5. по програма **„Радио Варна “** – всеки ден от 8:45, 12:45 и 17:45 ч.;

5.2.6. по програма **„Радио Бургас“** – всеки ден от 8:10, 13:10 и 17:10 ч.;

5.2.7. по програма **„Радио Кърджали“** – всеки ден от 9:10, 12:10 и 14:10 ч.;

5.2.8. по програма **„Радио Стара Загора“** всеки ден от 7:35, 8:35, 9:35, 10:35, 11:35, 12:35, 13:35, 14:35, 15:35, 16:35, 17:35, 18:35 ч.;

5.2.9. по програма **„Радио Видин“** – всеки ден след емисията новини от 8:00, 10:00, 11:00, 13:00, 14:00, 16:00, 17:00 и 18:00 ч.;

5.2.10. по програма **„Радио Шумен“** – всеки ден на всеки кръгъл час след емисията новини.

5.3. Рубриката ще бъде обозначена в началото и в края със звуков сигнал. Редът за участие в предизборните хроники се определя съгласно изтегления в ЦИК, съответно РИК жребий, като ежедневно се прилага принципът на ротация.

5.4. Информации и заявки за излъчване на материали в рубриката „Предизборна хроника” се предоставят както следва:

5.4.1. за емисиите преди 15.00 часа – най-късно **до 16.00 часа на предходния ден;**

5.4.2. за емисиите след 15.00 часа – най-късно **до 12.00 часа на същия ден.**

5.5. Заплащането на дължимите суми за излъчване на хрониките се извършва авансово, в срок до 24 часа преди излъчване на съответната хроника.

5.6. При изпращане на готови звукови файлове, същите следва да са във формат WAV 16bit 44.1 KHz., освен когато това е технологично невъзможно поради естеството на записа. БНР не носи отговорност за излъчването на материалите при неспазване на тези изисквания.

## VI. ПРЕДИЗБОРНИ КЛИПОВЕ

6.1. Извън времето за излъчване на предизборни предавания по раздел ІІ-ри, ІІІ-ти и IV-ти, страните се съгласяват предизборната кампания на партиите, коалициите и инициативните комитети, регистрирани в ЦИК, да бъде отразявана чрез излъчване на предизборни агитационни клипове с продължителност **до 1 (една) минута.**

6.2. Клиповете по т. 6.1. ще се излъчват в програмите на БНР както следва:

6.2.1. по програма **„Хоризонт“** – на всеки кръгъл час след приключване на информационните емисии, с изключение на часовете за провеждане на диспути и излъчване на хроники;

6.2.2. по програма **„Христо Ботев“** – на всеки кръгъл час от 6:00 до 23:00 часа съгласно подадените заявки. Когато в съответния час има информационна емисия, клиповете ще се излъчват непосредствено след емисията;

6.2.3 по програма **„Радио София“** – всеки делничен ден от 08:00 и от 17:00 ч.;

6.2.4. по програма **„Радио Благоевград“** – на всеки кръгъл час между 7:00 и 20:00 часа, след приключване на информационните емисии, с изключение на часовете за провеждане на диспути и излъчване на хроники;

6.2.5. по програма **„Радио Пловдив“** – на всеки кръгъл час след емисиите новини и предизборните хроники;

6.2.6. по програма **„Радио Варна “** – всеки ден на всеки кръгъл час от 06:00 до 19:00 ч. след емисиите новини, с изключение на часовете за провеждане на диспути;

6.2.7. по програма **„Радио Бургас“** – всеки ден от 8:00 ч.; 10:00 ч.; 11:00 ч.; 13:00 ч.; 14:00 ч.; 16:00 ч. и 17:00 ч., след информационните емисии, с изключение на часовете за провеждане на диспути;

6.2.8. по програма **„Радио Кърджали“** – всеки ден от 9:50, 11:50 и 13:50 часа;

6.2.9. по програма **„Радио Стара Загора“** – всеки ден от 6:25, 7:25, 8:05, 10:05, 11:05, 12:20, 13:05, 14:05, 15:20, 17:05, 18:10, 19:15 ч.;

6.2.10. по програма **„Радио Видин“** – всеки ден след емисията новини от 8:00, 10:00, 11:00, 13:00, 14:00, 16:00, 17:00 и 18:00 ч.;

6.2.11. по програма **„Радио Шумен“** – всеки ден на всеки кръгъл час, след емисиите новини и хрониките.

6.3. Редът за излъчване на предизборните клипове се определя съгласно изтегления в ЦИК, съответно РИК жребий, като ежедневно се прилага принципът на ротация.

6.4.Клиповете по този раздел се заплащат авансово в срок от 24 часа преди заявения час на излъчване по Тарифата, определена с Постановление № 32/09.02.2017 г. на Министерския съвет на Република България.

6.5.Съдържанието на клиповете следва да съответства на изискванията на Конституцията и действащите закони в Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и морала.

6.6. Клиповете се предоставят за излъчване на запис **най-късно 24 часа преди предвиденото излъчване.** Записът трябва бъде във формат WAV 16bit 44.1 kHz.

6.7. БНР не носи отговорност за излъчването на клиповете при неспазване на изискванията по предходната точка от страна на партия, коалиция или инициативен комитет.

6.8. Клип на една партия, коалиция или инициативен комитет не може да бъде излъчен повече от един път в един предизборен блок.

**VII. ДРУГИ ПЛАТЕНИ ФОРМИ**

7.1. Освен изброените по-горе форми за отразяване на предизборната кампания по програмите на БНР, партиите, коалициите и инициативните комитети могат на основание чл.189, ал.1 от Изборния кодекс да използват и други форми за отразяване, като:

7.1.1. интервю - с времетраене до 5 (пет) минути;

7.1.2. визитка – с времетраене до 3 (три) минути;

7.1.3. платен репортаж – с времетраене до 3 (три) минути;

7.1.4. предизборни материали в интернет страницата на БНР.

7.2. Формите по т. 7.1.1 – 7.1.3. ще се излъчват в програмите на БНР както следва:

7.2.1. по програмите **„Хоризонт“** и **„Христо Ботев“–** на всеки кръгъл час от 06:00 часа до 23:00 часа, след информационните емисии, диспутите, предизборните хроники и клиповете по раздел VI.

7.2.2. по програма **„Радио София“** – всеки делничен ден от 08:00 и от 17:00 ч.;

7.2.3. по програма **„Радио Благоевград“** – на всеки кръгъл час между 7:00 и 20:00 часа, след приключване на информационните емисии, с изключение на часовете за провеждане на диспути и излъчване на хроники

7.2.4. по програма **„Радио Пловдив“** – в обособени блокове на всеки час, в делнични дни от 6:00 до 20:00 часа, а в събота и неделя от 8:00 до 11:00 и от 16:00 до 20:00 часа включително, с изключение на часовете за провеждане на диспути

7.2.5. по програма **„Радио Варна “** – в делничните дни от 9:45, 10:45, 11:45, 13:45, 14:45, 15:45, 16:45 и 18:45 ч. и в събота и неделя от 13:45, 14:45, 15:45, 16:45 и 18:45 ч.

7.2.6. по програма **„Радио Бургас“** – всеки ден от 8:10; от 13:10 и от 17:10 ч.;

7.2.7. по програма **„Радио Кърджали“** – всеки ден от 11:50 и от 14:50 ч.;

7.2.8. по програма **„Радио Стара Загора“:** всеки ден от7:45, 8:45, 9:45, 10:45, 11:45, 12:45, 13:45, 14:45, 15:45, 16:45, 17:45 ч.

7.2.9. по програма **„Радио Видин“** – всеки ден след емисията новини от 8:00, 10:00, 11:00, 13:00, 14:00, 16:00, 17:00 и 18:00 ч.;

7.2.10. по програма **„Радио Шумен“** – всеки ден в следните часове: 08:15ч.; 09:15ч.; 10:15ч.; 13:15ч.; 14:15ч.; 15:15ч.; 16:15ч. и 20:15ч.

7.3. Заплащането на формите по т. 7.1.1. – 7.1.3. се извършва авансово в срок от 24 часа преди заявения час на излъчване, по цени съгласно Тарифата, приета с Постановление № 32/09.02.2017 г. на Министерския съвет на Република България.

7.4. Заплащането на формите по т. 7.1.4. се извършва авансово съгласно действащата Тарифа на БНР за отразяване на предизборна кампания, публикувана на интернет страницата www.bnr.bg.

7.5.Съдържанието на формите по настоящия раздел следва да съответства на изискванията на Конституцията и законите в Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и/или правилата на морала.

7.6. Материалите за всички форми по т. 7.1.1. – 7.1.3. се предоставят за излъчване на запис или публикуване **най-късно 24 часа преди предвиденото излъчване или публикуване.** Записите трябва да са във формат WAV 16bit 44.1 kHz.

7.7. БНР не носи отговорност за излъчването на материалите при неспазване на изискванията по предходната точка от страна на партия, коалиция или инициативен комитет.

**VІII. ДРУГИ РАЗПОРЕДБИ**

8.1. Предизборните форми се излъчват според подадените заявки до изчерпване на същите, освен когато друго е изрично предвидено в това споразумение. Когато в даден часови пояс е предвидено време за няколко различни вида предизборни форми, те се излъчват в следната последователност: диспути, хроники, клипове, други форми. Когато в програмата е предвидена емисия новини на кръгъл час, излъчването на предизборните форми започва непосредствено след края на емисията.

8.2. Когато новинарските емисии на кръгъл час попадат в периода на диспут, същият се прекъсва за излъчване на новините и продължава непосредствено след тях. Прекъсването не се отразява на предвидената обща продължителност на диспута и на времето на всеки участник в него.

8.3. Предизборните клипове, както и другите форми по раздел VI-ти, могат да бъдат изработениот БНР на основание договор за изработка, сключен между БНР и поръчващия, срещу заплащане съгласно Тарифата на БНР, действаща към момента на подаване на заявката.

8.4. Заявки за изработване на встъпителни клипове от БНР се приемат до 12:00 часа на 19.02.2017 г., а на заключителни клипове до 12:00 часа на 21.03.2017 г.

8.5. Срокът за изработване на всички останали клипове и други форми е не по-малко от три дни от сключването на договора за изработка.

8.6. Страните приемат, че БНР ще изпълнява заявки за репортажно отразяване на предизборни прояви само в населени места, където има кореспондентска мрежа (съгласно списък, приложен към споразумението). Прояви, провеждани в други населени места, ще бъдат включвани в рубриката „Предизборна хроника“ само във вид на текст, предоставен от съответния предизборен щаб или чрез интервю по телефона.

8.7. Заявки за участие в предизборната кампания по програмите на БНР се приемат както следва:

8.7.1. за програми „Хоризонт“, „Христо Ботев“ и „Радио София“ на телефони 02 9 336 620 и 9 336 621 и на е-mail адрес [izbori.reklama@bnr.bg](mailto:izbori.reklama@bnr.bg) ;

8.7.2. За РРС Благоевград – тел. 0887 747472; e-mail: [reklama.blg@bnr.bg](mailto:reklama.blg@bnr.bg) - Магдалена Бижева;

8.7.3. За РРС Стара Загора – тел. 0886 696 906; e-mail: [georgiev.z@bnr.bg](mailto:georgiev.z@bnr.bg) - Здравко Георгиев;

8.7.4. За РРС Видин – Цеца Михайлова - тел.: 094/69 17 20, 0884 83 00 84; Гергана Панова – тел: 094/69 17 76, 0888 50 32 52; Наталия Миткова – тел.: 094/ 69 17 73, 0889 20 77 47; e-mail: [office.vidin@bnr.bg](mailto:office.vidin@bnr.bg) и [reklama.vidin@bnr.bg](mailto:reklama.vidin@bnr.bg);

8.7.5. За РРС Шумен – тел. 0884 362 411 и 054 855 102; e-mail: [spirdonova.d@bnr.bg](mailto:spirdonova.d@bnr.bg) – Десислава Спирдонова;

8.7.6. За РРС Пловдив – тел. 032 605 832; 0887 595 304, e-mail: [danev@bnr.bg](mailto:danev@bnr.bg) - Марин Данев;

8.7.7. За РРС Варна – тел. 052 664444, 052 664488; e-mail: reklama.varna@bnr.bg мобилен тел.: 0886 133337 – Женя Пенкова; 0889 912908 – Мария Антова;

8.7.8. За РРС Бургас – тел. 0882 709230 и 056 894006, e-mail: [racheva@bnr.bg](mailto:racheva@bnr.bg) - Мариана Рачева.

8.7.9. За РРС Кърджали – тел. 0361/22478, 0361/22483 e-mail: radio.kj@bnr.bg – Тинка Георгиева

8.8. Всички предизборни материали, подготвяни от екипите на БНР, се осъществяват в съответствие с техническите и технологични възможности на БНР, като излъчването на хроники, интервюта и други форми се осъществява най-рано 2 часа след приключване на отразяваното събитие;

8.9. В една хроника се отразява само една озвучена проява на съответната политическа партия, коалиция от партии или инициативен комитет.

8.10. Регистрираните в ЦИК партии, коалиции и инициативни комитети могат да се присъединяват към настоящото Споразумение. Всяка партия, коалиция или инициативен комитет може с писмена декларация да декларира, че е запозната с условията на това споразумение и приема същите. От момента на подписване на декларацията и депозирането ѝ в БНР или която и да е регионална радиостанция на БНР, за съответната партия, коалиция или инициативен комитет възникват всички права и задължения, като от подписване на споразумението. БНР има право да проверява декларираните обстоятелства и може да откаже участието на партия, коалиция или инициативен комитет в отразяването на предизборната кампания в програмите на БНР, ако установи, че са декларирани неверни обстоятелства.

8.11. Настоящото споразумение се състави и подписа в три еднообразни екземпляра – по един за Българското национално радио, Централната избирателна комисия и Сметната палата на Република България. Всяка партия, коалиция или инициативен комитет има право да получи копие от споразумението след одобрението му от ЦИК. След одобрението му от ЦИК, споразумението се публикува на интернет страницата на БНР.

**ЗА БЪЛГАРСКОТО НАЦИОНАЛНО РАДИО:**

**Александър Велев**

**Генерален директор**

**ЗА ПАРТИИ, КОАЛИЦИИ И ИНИЦИАТИВНИ КОМИТЕТИ:**

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |